**INFORMACIJA ZA MEDIJE**

**“SkillsLab” kamp za studente**

**Edukacija u korporativnom okruženju**

**Beograd, 01. novembar 2018 – Francuska kompanija Schneider Electric, uz podršku Francuske privredne komore, prvi put organizuje edukativni kamp za studente „SkillsLab“. Studenti će biti u prilici da posete četiri kompanije Schneider Electric, Schneider Electric DMS, Atos i Ubisoft i da iz prve ruke dobiju korisna znanja i uvid u poslovanje u korporativnom okruženju.** Cilj je da se budućim ekspertima, kroz konkretne primere, interaktivne radionice i praktične savete približi svet biznisa i veštine koje su im potrebne. Kamp će biti održan u Beogradu, uz jednu organizovanu posetu Schneider Electric DMS NS razvojnom centru u Novom Sadu, u toku trajanja Francuske nedelje od 16.11. do 23.11. a svi zainteresovani mogu da se prijave na sajtu Netokracije [PRIJAVA](https://docs.google.com/forms/d/e/1FAIpQLSc2OjrF8zcv6jzUMbKSgXERhjD2OvzT_BKp6oU4g1wYqxor2w/viewform).

Nakon popunjene prijave biće izabrano do 15 studenata koji će biti u prilici da prisustvuju jedinstvenom konceptu edukacije i usvoje praktična znanja koja će moći da koriste u daljem usavršavanju.

Studenti će dobiti priliku da se takmiče u timovima a stručni žiri će izabrati pobednički tim 23.11. koji će osvojiti vredne nagrade. Tema zadatka biće zadata na otvaranju kampa.

**O kompaniji Schneider Electric**

Kompanija Schneider Electric predvodi digitalnu transformaciju upravljanja energijom i automatizaciju u domovima, zgradama, data centrima, infrastrukturi i industriji. Sa svetskom prisutnošću u preko 100 zemalja, Schneider Electric je neprikosnoveni lider upravljanja energijom – na srednjem naponu, niskom naponu i besprekidnom napajanju, kao i u sistemima automatizacije. Nudimo integrisana rešenja za efikasnost, kombinujući energiju, automatizaciju i softver. U našem globalnom Ecosystem-u na otvorenoj platformi sarađujemo sa najvećom zajednicom partnera, integratora i razvojnih programera, kako bismo omogućili kontrolu u realnom vremenu i efikasno korišćenje..Verujemo da sjajni ljudi i partneri čine Schneider Electric izvrsnom kompanijom i da naša posvećenost inovacijama, raznolikosti i održivosti garantuju da Life is On bude dostupan svuda, svakome i u svakom momentu. <http://www.schneider-electric.rs/sr/>

Discover Life is On

**Hashtags** #SchneiderElectric #kamp # SkillsLab

**Pratite nas: [twitter.png](https://twitter.com/SchneiderElec) [C:\Users\SESA367509\Desktop\facebook.png](https://www.facebook.com/SchneiderElectric?brandloc=DISABLE) [C:\Users\SESA367509\Desktop\linkedin.png](https://www.linkedin.com/company/schneider-electric) [C:\Users\SESA367509\Desktop\google-plus.png](https://plus.google.com/+schneiderelectric/posts) [C:\Users\SESA367509\Desktop\youtube.png](https://www.youtube.com/user/SchneiderCorporate) [C:\Users\SESA367509\Desktop\se-tv.png](http://tv.schneider-electric.com/site/schneidertv/index.cfm) [C:\Users\SESA367509\Desktop\blog.png](http://blog.schneider-electric.com/)**